钦定古今图书集成/明伦汇编/氏族典/第344卷 > 《廖用贤尚友录》 > 周磐
## 钦定古今图书集成/明伦汇编/氏族典/第344卷 > 《廖用贤尚友录》 > 周磐

按《后汉书周磐传》：“磐字坚伯，汝南安城人，征士燮之
宗也。祖父业，建武初为天水太守。磐少游京师，好礼
有行，非典谟不言，诸儒宗之。和帝初，拜谒者，除任城
长，迁阳夏重合令，皆有惠政。后思母，弃官归乡里。及
母殁，遂庐于冢侧，教授门徒常千人。公府三辟，皆以
有道特征，不应。建光元年，年七十三岁终。”